title: 2011/458/ES: Padomes Lēmums ( 2011. gada 19. jūlijs ) par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma XIII pielikumā ( Transports )

text:
               26.7.2011

               LV

               Eiropas Savienības Oficiālais Vēstnesis

               L 194/4

         PADOMES LĒMUMS
   (2011. gada 19. jūlijs)
   par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma XIII pielikumā (Transports)
   (2011/458/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu un 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Līguma par Eiropas Ekonomikas zonu (1) (“EEZ līgums”) XIII pielikumā ir paredzēti īpaši nosacījumi un noteikumi transporta jomā.

               (2)

               Eiropas Parlamenta un Padomes Regula (EK) Nr. 1008/2008 (2008. gada 24. septembris) par kopīgiem noteikumiem gaisa pārvadājumu pakalpojumu sniegšanai Kopienā (2) būtu jāiekļauj EEZ līgumā.

               (3)

               Ar Regulu (EK) Nr. 1008/2008 atcēla Padomes Regulu (EEK) Nr. 2407/92 (1992. gada 23. jūlijs) par gaisa pārvadātāju licencēšanu (3), (EEK) Nr. 2408/92 (1992. gada 23. jūlijs) par Kopienas aviosabiedrību piekļuvi Kopienas iekšējiem gaisa ceļiem (4) un (EEK) Nr. 2409/92 (1992. gada 23. jūlijs) par gaisa pārvadājumu maksām un tarifiem (5), kuras šobrīd ir iekļautas EEZ līgumā.

               (4)

               Tādēļ attiecīgi būtu jāgroza EEZ līguma XIII pielikums.

               (5)

               Savienības nostājas EEZ Apvienotajā komitejā pamatā būtu jābūt pievienotajam lēmuma projektam,

         IR PIEŅĒMUSI ŠO LĒMUMU.
   1. pants
   Nostājas, kas Eiropas Savienībai jāieņem EEZ Apvienotajā komitejā par ierosināto grozījumu EEZ līguma XIII pielikumā, pamatā ir EEZ Apvienotās komitejas lēmuma projekts, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Briselē, 2011. gada 19. jūlijā

            Padomes vārdā –

            priekšsēdētājs

         M. SAWICKI

      (1)  OV L 1, 3.1.1994., 3. lpp.

      (2)  OV L 293, 31.10.2008., 3. lpp.

      (3)  OV L 240, 24.8.1992., 1. lpp.

      (4)  OV L 240, 24.8.1992., 8. lpp.

      (5)  OV L 240, 24.8.1992., 15. lpp.

      PROJEKTS
      EEZ APVIENOTĀS KOMITEJAS LĒMUMS Nr. …/2011
      (… gada …),
      ar ko groza EEZ līguma XIII pielikumu (Transports)
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu (“Līgums”), un jo īpaši tā 98. pantu,
      tā kā:

                  (1)

                  Līguma XIII pielikums ir grozīts ar EEZ Apvienotās komitejas … Lēmumu Nr. …/… (1).

                  (2)

                  Līgumā būtu jāiekļauj Eiropas Parlamenta un Padomes Regula (EK) Nr. 1008/2008 (2008. gada 24. septembris) par kopīgiem noteikumiem gaisa pārvadājumu pakalpojumu sniegšanai Kopienā (2).

                  (3)

                  Ar Regulu (EK) Nr. 1008/2008 atcēla Padomes Regulu (EEK) Nr. 2407/92 (1992. gada 23. jūlijs) par gaisa pārvadātāju licencēšanu (3), (EEK) Nr. 2408/92 (1992. gada 23. jūlijs) par Kopienas aviosabiedrību piekļuvi Kopienas iekšējiem gaisa ceļiem (4) un (EEK) Nr. 2409/92 (1992. gada 23. jūlijs) par gaisa pārvadājumu maksām un tarifiem (5), kuras šobrīd ir iekļautas Līgumā.

                  (4)

                  Līguma XIII pielikums būtu attiecīgi jāgroza,

            IR PIEŅĒMUSI ŠO LĒMUMU.
      1. pants
      Ar šo līguma XIII pielikumu groza šādi:

                  1)

                  pielikuma 64.a punkta tekstu aizstāj ar šādu:

                              “64.a

                                 32008 R 1008: Eiropas Parlamenta un Padomes 2008. gada 24. septembra Regula (EK) Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā (OV L 293, 31.10.2008., 3. lpp.).
                              Regulas noteikumus šā līguma vajadzībām pielāgo šādi:

                                          a)

                                          regulas 4. panta f) punkta tekstu “izņemot gadījumus, kas paredzēti kādā nolīgumā ar trešo valsti, kura līgumslēdzēja puse ir Kopiena;” aizstāj ar šādu tekstu:
                                          “. Tomēr darbības licences ar juridiskām sekām visā EEZ var piešķirt, pamatojoties uz šīs prasības izņēmumiem, kas paredzēti nolīgumos ar trešām valstīm, kuros līgumslēdzēja puse ir Kopiena vai arī viena vai vairākas EBTA valstis, ar noteikumu, ka EEZ Apvienotā komiteja pieņem attiecīgu lēmumu.”;

                                          b)

                                          regulas 16. panta 9. punkta otrās daļas beigās pievieno šādu tekstu:
                                          “, kā arī reģionālās lidostas Islandē un četras vistālāk ziemeļos esošās filkes Norvēģijā.” ”;

                  2)

                  svītro 65. punktu;

                  3)

                  svītro 66.b punktu

            2. pants
      Regulas (EK) Nr. 1008/2008 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā …, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (6).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         …,

               EEZ Apvienotās komitejas vārdā –

               priekšsēdētājs

               EEZ Apvienotās komitejas sekretāri

         (1)  OV L …

         (2)  OV L 293, 31.10.2008., 3. lpp.

         (3)  OV L 240, 24.8.1992., 1. lpp.

         (4)  OV L 240, 24.8.1992., 8. lpp.

         (5)  OV L 240, 24.8.1992., 15. lpp.

         (6)  [Konstitucionālās prasības nav norādītas.] [Konstitucionālās prasības ir norādītas.]


title: Padomes Lēmums (ES) 2016/1973 (2016. gada 8. novembris), ar ko pieņem Padomes nostāju par Eiropas Savienības 2016. finanšu gada budžeta grozījuma Nr. 5 projektu

text:
               11.11.2016

               LV

               Eiropas Savienības Oficiālais Vēstnesis

               L 304/6

         PADOMES LĒMUMS (ES) 2016/1973
   (2016. gada 8. novembris),
   ar ko pieņem Padomes nostāju par Eiropas Savienības 2016. finanšu gada budžeta grozījuma Nr. 5 projektu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta un Padomes Regulu (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 41. pantu,
   tā kā:

               —

               Savienības 2016. finanšu gada budžetu galīgajā variantā pieņēma 2015. gada 25. novembrī (2),

               —

               Komisija 2016. gada 7. oktobrī iesniedza priekšlikumu, kurā ir iekļauts 2016. finanšu gada vispārējā budžeta grozījuma Nr. 5 projekts,

               —

               saistībā ar valsts kases pārvaldīšanas vajadzībām ir nekavējoties jāpieņem 2016. gada vispārējā budžeta grozījuma Nr. 5 projekts. Tādēļ ir pamatoti saskaņā ar Padomes reglamenta 3. panta 3. punktu saīsināt 1. protokola 4. pantā paredzēto astoņu nedēļu termiņu valstu parlamentu informēšanai,

         IR PIEŅĒMUSI ŠO LĒMUMU.
   Vienīgais pants
   Padomes nostāja par Eiropas Savienības 2016. finanšu gada budžeta grozījuma Nr. 5 projektu tika pieņemta 2016. gada 8. novembrī.
   Viss teksts informācijai vai lejupielādei ir pieejams Padomes tīmekļa vietnē http://www.consilium.europa.eu/.

      Briselē, 2016. gada 8. novembrī.

            Padomes vārdā –

            priekšsēdētājs

         P. KAŽIMÍR

      (1)  OV L 298, 26.10.2012., 1. lpp.

      (2)  OV L 48, 24.2.2016., 1. lpp.


title: 2006/827/EK: Eiropas Parlamenta Lēmums ( 2006. gada 27. aprīlis ) par Eiropas Rasisma un ksenofobijas uzraudzības centra pārskatu slēgšanu attiecībā uz 2004. finanšu gadu

text:
               6.12.2006

               LV

               Eiropas Savienības Oficiālais Vēstnesis

               L 340/81

         EIROPAS PARLAMENTA LĒMUMS
   (2006. gada 27. aprīlis)
   par Eiropas Rasisma un ksenofobijas uzraudzības centra pārskatu slēgšanu attiecībā uz 2004. finanšu gadu
   (2006/827/EK)
   EIROPAS PARLAMENTS,

               —

               ņemot vērā Eiropas Rasisma un ksenofobijas uzraudzības centra 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Rasisma un ksenofobijas uzraudzības centra 2004. finanšu gada pārskatiem ar Centra atbildēm (2),

               —

               ņemot vērā Padomes 2006. gada 14. marta ieteikumu (5972/2006 – C6-0093/2006),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 1997. gada 2. jūnija Regulu (EK) Nr. 1035/97 par Eiropas Novērošanas centra izveidi rasisma un ksenofobijas jautājumos (4) un it īpaši tās 12.a pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6–0096/2006),

               1.

               atzīmē šādus skaitļus Eiropas Rasisma un ksenofobijas uzraudzības centra pārskatos par 2004. un 2003. finanšu gadu;
               Ieņēmumu un izdevumu pārskats par 2004. un 2003. finanšu gadu

                           (EUR 1000)

                           2004

                           2003

                           Ieņēmumi

                           Kopienas subsīdijas

                           5 675

                           7 318

                           Citi ieņēmumi

                           421

                           374

                           Pārējie ieņēmumi

                           35

                           Finanšu ieņēmumi

                           21

                           1

                           PHARE subsīdijas

                           82

                           676

                              Ieņēmumi kopā (a)

                              6 234

                              8 369

                           Izdevumi

                           Personāls – budžeta I sadaļa

                           Maksājumi

                           2 645

                           2 618

                           Pārnestās apropriācijas

                           85

                           64

                           Administrācija – budžeta II sadaļa

                           Maksājumi

                           447

                           412

                           Pārnestās apropriācijas

                           37

                           51

                           Pamatdarbības – budžeta III sadaļa

                           Maksājumi

                           2 352

                           1 678

                           Pārnestās apropriācijas

                           745

                           1 162

                           Piešķirtie ieņēmumi (Phare un citi)

                           Maksājumi

                           7

                           377

                           Pārnestās apropriācijas

                           0

                           694

                              Izdevumi kopā (b)

                              6 318

                              7 055

                              Finanšu gada rezultāts (a – b)

                              - 84

                              1 334

                           No iepriekšējā finanšu gada pārnestais atlikums

                           98

                           -1 579

                           Pārnestās un atceltās apropriācijas

                           241

                           301

                           Neizmantotās atkārtoti izmantojamās apropriācijas no iepriekšējā finanšu gada

                           0

                           38

                           Norakstītās parādsummas

                           - 23

                           0

                           Valūtas kursa atšķirības

                           - 1

                           5

                           Komisijai atmaksātās summas

                           0

                              Finanšu gada atlikums

                              231

                              98

                              NB: Kopsummas var atšķirties noapaļošanas dēļ.

               2.

               apstiprina Eiropas Rasisma un ksenofobijas uzraudzības centra pārskatu slēgšanu attiecībā uz 2004. finanšu gadu;

               3.

               uzdod priekšsēdētājam nosūtīt šo lēmumu Eiropas Rasisma un ksenofobijas uzraudzības centra direktoram, Padomei, Komisijai, Revīzijas palātai, kā arī nodrošināt tā publicēšanu “Eiropas Savienības Oficiālajā Vēstnesī” (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV C 269, 28.10.2005., 48. lpp.

      (2)  OV C 332, 28.12.2005., 97. lpp.

      (3)  OV L 248, 16.9.2002., 1. lpp.

      (4)  OV L 151, 10.6.1997., 1. lpp. Regulā grozījumi izdarīti ar Regulu (EK) Nr. 1652/2003 (OV L 245, 29.9.2003.,33. lpp.).

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).
    ---documentbreak---

               6.12.2006

               LV

               Eiropas Savienības Oficiālais Vēstnesis

               L 340/83

         EIROPAS PARLAMENTA REZOLŪCIJA
   ar komentāriem, kuri ir neatņemama daļa no lēmuma par Eiropas Rasisma un ksenofobijas uzraudzības centra 2004. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Rasisma un ksenofobijas uzraudzības centra 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Rasisma un ksenofobijas uzraudzības centra 2004. finanšu gada pārskatiem ar Centra atbildēm (2),

               —

               ņemot vērā Padomes 2006. gada 14. marta ieteikumu (5972/2006 – C6-0093/2006),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 1997. gada 2. jūnija Regulu (EK) Nr. 1035/97 par Eiropas Novērošanas centra izveidi rasisma un ksenofobijas jautājumos (4) un it īpaši tās 12.a pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6–0096/2006),

               A.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par finanšu gadu, kas beidzās 2004. gada 31. decembrī, ir uzticami un ka, izņemot konstatētos pārkāpumus līgumslēgšanas tiesību piešķiršanā, notikušie darījumi kopumā ir likumīgi un pareizi,

               B.

               tā kā Revīzijas palāta ir norādījusi, ka tā ir guvusi pamatotu pārliecību par visām aģentūrām, izņemot atrunas, ko tā par 2004. finanšu gadu skaidri formulējusi attiecībā uz Eiropas Rekonstrukcijas aģentūru, Eiropas Profesionālās izglītības attīstības centru, Eiropas Izglītības fondu, Eiropas Rasisma un ksenofobijas uzraudzības centru un Eiropas Pārtikas nekaitīguma iestādi,

               1.

               atgādina, ka saskaņā ar Finanšu regulas 185. pantu Parlaments sniedz apstiprinājumu par to struktūru budžeta izpildi, ko izveidojušas Kopienas un kas ir juridiskas personas, kuras faktiski saņem dotācijas no budžeta; tomēr norāda, ka ne visas šīs struktūras pilnībā vai pat daļēji finansē ar dotācijām no budžeta; uzsver, ka lēmums par budžeta izpildes apstiprināšanu tādējādi attiecas uz finansējumu, ko šīs struktūras saņem gan no budžeta, gan no citiem avotiem; uzskata par nepieņemamu, ka dažas no Eiropas Savienības izveidotajām struktūrām ir atbildīgas par to ieņēmumu izlietojumu, ko tās saņem no avotiem, kas nav budžets, taču citas struktūras, kuras nesaņem dotācijas no budžeta, par to nav atbildīgas; apstiprina principu, saskaņā ar kuru Parlaments apstiprina ikvienas Kopienas aģentūras budžeta izpildi neatkarīgi no tā, vai tā saņem dotācijas vai ne, pat tad, ja saskaņā ar tās izveidošanas tiesību aktu iesaistās cita budžeta izpildes apstiprinātāja iestāde; uzskata, ka ir jāpārskata visi teksti, kas ir pretrunā ar šo principu;

               2.

               uzskata, ka Revīzijas palātas ziņojumā dotā 1. tabula, kuru pirmo reizi ieviesa 2003. gada budžeta izpildes apstiprinājuma procedūrā un kurā ir apkopotas centra pilnvaras, pienākumi, vadība, resursi, darbība un sniegtie pakalpojumi, ir ļoti noderīga; atzīmē, ka 1. tabulā doto informāciju ir sniedzis Rasisma un ksenofobijas uzraudzības centrs; aicina Revīzijas palātu pārbaudīt 1. tabulas saturu;

               3.

               uzsver, ka aģentūrām ir ne tikai jāizlieto līdzekļi atbilstoši, bet arī jācenšas tie izlietot cik vien iespējams lietderīgi un efektīvi; aicina Revīzijas palātu apsvērt iespēju paplašināt tās īpašos gada pārskatus par aģentūrām, lai iekļautu izvērtējumu par darbības rezultātiem un mērķu sasniegšanu; šajā sakarā saskaņā ar rezolūcijām par 2003. gada budžeta izpildes apstiprināšanu uzstāj, lai tiktu ņemti vērā šādi jautājumi: pēc iespējas jāizvairās no dubulta darba aģentūrās un jāprecizē pasākumi, kas paredzēti, lai uzlabotu pārredzamību un saziņu ar sabiedrību, kā arī jāprecizē Kopienas pozitīvas rīcības pasākumi visos darbā pieņemšanas, apmācības un pienākumu sadales līmeņos;

               4.

               atzīmē, ka Kopienas aģentūrām ne vienmēr ir labs tēls un atspoguļojums presē un ka daudzas no tām nav pelnījušas šo negatīvo tēlu; norāda, ka, izmantojot piemērotus līdzekļus, lai cik bieži vien vajadzīgs skaidrotu šo aģentūru pastāvēšanas iemeslus un to sasniegumus, jāpanāk, lai ES pilsoņi to apzinātos; aicina Komisiju šajā nolūkā rīkoties, izmantojot līdzekļus, ko tā uzskata par vajadzīgiem;

               5.

               atzīmē, ka Eiropas Savienības paplašināšanās 2004. gadā dažādos veidos ir ietekmējusi Kopienas aģentūru struktūru un darbības mehānismu un ka vairākas no tām uz šo ietekmi ir norādījušas savos darbības pārskatos, it īpaši vēršot uzmanību uz administratīvo darbinieku skaita pieaugumu; aicina Komisiju izvērtēt patiesās vai iespējamās grūtības un ieteikt vajadzīgās reglamentējošās izmaiņas;

               6.

               atzīmē, ka Komisija ir apņēmusies saskaņot ģenerāldirektorātu sniegto darbības pārskatu noformēšanas veidu; aicina izmantot līdzīgu pieeju attiecībā uz Kopienas aģentūru darbības pārskatiem, kas satura ziņā ir ļoti atšķirīgi; aicina Komisiju Kopienas aģentūrām norādīt informāciju un darbības indikatorus, kas tām ir jāsniedz;

               7.

               ar gandarījumu atzīmē, ka Revīzijas palāta ir guvusi pamatotu pārliecību par to, ka gada pārskati par finanšu gadu, kas beidzās 2004. gada 31. decembrī, ir uzticami un ka notikušie darījumi kopumā ir likumīgi un pareizi;

               8.

               pauž bažas par atcelto pārnesumu lielo apmēru, īpaši I sadaļā (personāla izdevumi);

               9.

               ar gandarījumu atzīmē, ka pārnesumu līmenis ir krietni samazinājies; atzinīgi vērtē centra apliecinājumu, ka tas ir veicis pasākumus, lai vēl vairāk samazinātu pārnesumu līmeni; mudina centru uzlabot pārnesumu noteikšanas veidu, lai izvairītos no augsta apropriāciju atcelšanas īpatsvara;

               10.

               ar gandarījumu atzīmē centra apliecinājumu, ka ir veikta risku analīze attiecībā uz iekšējās kontroles standartiem un ir pārskatītas iepriekšējo pārbaužu veidlapas;

               11.

               pauž bažas par Revīzijas palātas konstatētajiem pārkāpumiem konkursos par līgumslēgšanas tiesībām un šo tiesību piešķiršanā; mudina centru cik vien iespējams drīz uzlabot procedūras, lai nepieļautu tamlīdzīgus pārkāpumus nākotnē;

               12.

               aicina Komisiju palīdzēt aģentūrām cik vien iespējams precīzi ievērot darba plānu, par ko ir panākta vienošanās gadu iepriekš, lai varētu pienācīgi ieplānot un īstenot darbības un it īpaši lai izvairītos no būtiskām pēdējā brīža izmaiņām darba apjomā;

               13.

               aicina Komisiju uzlabot sinerģiju starp aģentūrām, efektīvāk sadarbojoties, izvairoties no darba dublēšanās un novēršot trūkumus, it īpaši attiecībā uz tādām kopīgām jomām kā apmācība, Kopienas politikas nostādņu visaptveroša īstenošana, jaunāko pārvaldības sistēmu izmantošana un problēmu risināšana saistībā ar pārdomātu budžeta pārvaldību.

      (1)  OV C 269, 28.10.2005., 48. lpp.

      (2)  OV C 332, 28.12.2005., 97. lpp.

      (3)  OV L 248, 16.9.2002., 1. lpp.

      (4)  OV L 151, 10.6.1997., 1. lpp. Regulā grozījumi izdarīti ar Regulu (EK) Nr. 1652/2003 (OV L 245, 29.9.2003.,33. lpp.).

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).


title: 2012/413/ES: Komisijas Lēmums ( 2012. gada 19. jūlijs ) par gada prioritāšu sarakstu izveidošanu tīkla kodeksu un pamatnostādņu izstrādāšanai 2013. gadam  Dokuments attiecas uz EEZ

text:
               20.7.2012

               LV

               Eiropas Savienības Oficiālais Vēstnesis

               L 192/32

         KOMISIJAS LĒMUMS
   (2012. gada 19. jūlijs)
   par gada prioritāšu sarakstu izveidošanu tīkla kodeksu un pamatnostādņu izstrādāšanai 2013. gadam
   (Dokuments attiecas uz EEZ)
   (2012/413/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 13. jūlija Regulu (EK) Nr. 714/2009 par nosacījumiem attiecībā uz piekļuvi tīklam elektroenerģijas pārrobežu tirdzniecībā un par Regulas (EK) Nr. 1228/2003 atcelšanu (1) un Eiropas Parlamenta un Padomes 2009. gada 13. jūlija Regulu (EK) Nr. 715/2009 par nosacījumiem attiecībā uz piekļuvi dabasgāzes pārvades tīkliem un par Regulas (EK) Nr. 1775/2005 atcelšanu (2) un jo īpaši to 6. panta 1. punktu,
   tā kā:

               (1)

               Trešā direktīvu un regulu pakete (turpmāk “trešā pakete”) tika pieņemta 2009. gadā un stājās spēkā 2011. gada 3. martā. Vienlaikus stājās spēkā tajā paredzētā jaunā sistēma, kuras ietvaros tiek izstrādāti saistoši Eiropas mēroga tīkla kodeksi.

               (2)

               Saistošu Eiropas mēroga tīkla kodeksu sagatavošanā pirmais posms ir gada prioritāšu saraksti, kuros nosaka tīkla kodeksu izstrādē iekļaujamās jomas un ko sagatavo Eiropas Komisija saskaņā ar Regulas (EK) Nr. 714/2009 (“Elektroenerģijas regula”) 6. panta 1. punktu un Regulas (EK) Nr. 715/2009 (“Gāzes regula”) 6. panta 1. punktu. Nosakot prioritātes, Eiropas Komisijai jāapspriežas ar Energoregulatoru sadarbības aģentūru (“ACER”), attiecīgo Pārvades sistēmu operatoru Eiropas tīklu (“ENTSO”) un citām attiecīgajām ieinteresētajām personām. Šajā lēmumā ir noteiktas prioritātes, ko nolēmusi Komisija, pamatojoties uz sabiedriskās apspriešanas rezultātiem.

               (3)

               2011. gada 4. februārī Eiropadome noteica mērķi – elektroenerģijas un gāzes iekšējais tirgus jāpabeidz līdz 2014. gadam. Trešā pakete ir svarīgs posms virzībā uz šo mērķi. Tomēr, lai gāze un elektroenerģija varētu brīvi plūst visā Eiropā, vēl ir daudz darāmā. Trešajā paketē paredzētie tīkla kodeksi un pamatnostādnes nodrošinās tālākai attīstībai vajadzīgos noteikumus.

               (4)

               Resursu plānošanas labad ir svarīgi ik gadu noteikt svarīgākās jomas, kas iekļaujamas tīkla kodeksu un pamatnostādņu izstrādē. Kad joma pirmo reizi ir noteikta kā svarīga, jāsāk tās precizēšanas un apzināšanas darbs, lai saprastu, ciktāl ir nepieciešama harmonizācija. Tiks turpinātas un pabeigtas svarīgākās jomas, kurās jau ir uzsākts darbs pie tīkla kodeksiem un pamatnostādnēm.

               (5)

               Sabiedriskā apspriešana, ko paredz Elektroenerģijas regulas un Gāzes regulas 6. panta 1. punkts, norisinājās no 2012. gada 8. marta līdz 16. aprīlim. Komisija saņēma 18 atbildes (3), tostarp vienu atbildi no pašvaldības un atbildes un gāzes un elektroenerģijas ENTSO. Pārējās atbildes galvenokārt nāca no Eiropas enerģētikas jomas organizācijām, bet sabiedriskajā apspriešanā piedalījās arī vairāki atsevišķi uzņēmumi.

               (6)

               Sabiedriskajā apspriešanā tika sniegti šādi galvenie vispārējie komentāri:

                           a)

                           sabiedriskā apspriešana skaidri apliecināja, ka ieinteresētās personas atbalsta Komisijas mērķorientēto pieeju, tas ir, darba prioritāšu noteikšanu, lai tiktu panākti svarīgākie elementi, kas vajadzīgi, lai pabeigtu iekšējo enerģijas tirgu līdz 2014. gadam, attiecībā uz tīkla kodeksu un pamatnostādņu izstrādi gan elektroenerģijas, gan gāzes nozarē. Ieinteresētās personas uzskata, ka Komisija apspriešanā ir norādījusi svarīgākos uzdevumus, kas jāveic, lai ciešāk integrētu iekšējo enerģijas tirgu;

                           b)

                           vairākas ieinteresētās personas kā svarīgu aspektu norādīja to, ka labāk būtu visus Elektroenerģijas regulas un Gāzes regulas 8. panta 6. punktā minētos jautājumus ietvert galveno pamatnostādņu / tīkla kodeksu procesā, nevis izmantot tiešas komiteju procedūras pamatnostādnes, lai šajās jomās pieņemtu saistošus noteikumus. Šajā sakarā vairāki respondenti uzsvēra: svarīgi, lai process būtu pārredzams, efektīvs un loģisks un lai tajā būtu iespēja laikus iesaistīties ieinteresētajām personām un sadales sistēmu operatoriem. Tāpat tika pieminēta nepieciešamība atvēlēt atbilstošus termiņus stabilu tīkla kodeksu izstrādei, paredzot pietiekamu laiku apspriedēm ar attiecīgajām iesaistītajām grupām;

                           c)

                           vairāki atbilžu sniedzēji uzskata, ka galveno pamatnostādņu un tīklu kodeksu priekšlikumu projektiem jāpievieno ietekmes novērtējums, kurā tiktu izklāstīti galvenie politikas varianti un plaši analizētas to izmaksas un ieguvumi. Turklāt arī par ietekmes novērtējumu vajadzētu rīkot atsevišķu sabiedrisko apspriešanu. Ietekmes novērtējuma sagatavošana pēc sabiedriskās apspriešanas, kā tas notika “pilotkodeksa” gadījumā, nav pieņemama;

                           d)

                           vairākas ieinteresētās personas atbildēs minēja, ka daži tīkla kodeksi ir pārāk plaši un pārsniedz regulās paredzēto ietveramo jautājumu loku, t. i., pārrobežu jautājumus. Šajā sakarā tika arī uzsvērts, ka tīkla kodeksi nedrīkst būt pārlieku reglamentējoši.

               (7)

               Par gada prioritāšu sarakstu attiecībā uz elektrotīkla noteikumiem sabiedriskajā apspriešanā tika saņemti šādi galvenie komentāri:

                           a)

                           vairāki respondenti uztraucās par iespējamo nekonsekvenci starp tīkla kodeksiem. Daži ierosināja izstrādāt tikai vienu tīkla kodeksu saskaņā ar vienām galvenajām pamatnostādnēm, bet citi uzsvēra, ka vismaz daži tīkla kodeksi jāizstrādā vienlaikus, piemēram, tīkla kodeksi par ģeneratora pieslēgumu un pieprasījuma pieslēgumu, tīkla kodeksi par tīkla savienojumu un sistēmas ekspluatāciju, tīkla kodeksi par savienojumu un pārslodzes novēršanas vadību un “pārvaldības” komiteju procedūras pamatnostādnes;

                           b)

                           vairākas ieinteresētās personas atbalsta noteikumu izstrādi par harmonizētu pārvades tarifu struktūru un/vai investīciju stimuliem. Elektroenerģijas ENTSO uzskata, ka tarifu struktūru un investīciju stimulu jautājumi kopumā nav saistīti, tāpēc ieteica tos risināt atsevišķi, prioritāri skatot noteikumus, kas attiecas uz investīciju stimuliem;

                           c)

                           elektroenerģijas ENTSO izteica viedokli, ka 2013. gada prioritāšu sarakstā jāiekļauj noteikumi par ilgāka termiņa jaudas sadali (uz priekšu) un noteikumi par augstsprieguma līdzstrāvas pārvades sistēmas pieslēgumu.

               (8)

               Par gada prioritāšu sarakstu attiecībā uz gāzes tīkla noteikumiem sabiedriskajā apspriešanā tika saņemti šādi galvenie komentāri:

                           a)

                           galvenais uzskats, ko pauda respondenti – tiek atbalstīti harmonizēti noteikumi par pārvades tarifu struktūrām, bet šos noteikumus labāk izstrādāt tīkla kodeksa procesā, nevis izmantojot tiešas komiteju procedūras pamatnostādnes. Vairāki atbilžu iesniedzēji ierosināja noteikt šauru ietveramo jautājumu loku;

                           b)

                           dažas ieinteresētās personas uztraucās par konsekvenci starp jaudas sadales tīkla kodeksu un pārslodzes novēršanas procedūru noteikumiem, tāpēc ieteica komiteju procedūru par abiem šiem jautājumiem veikt saskaņoti.

               (9)

               Par tīkla kodeksu un pamatnostādņu iespējamo saturu un vajadzību pēc 2013. gada sabiedriskajā apspriešanā tika saņemti šādi galvenie komentāri attiecībā uz elektrotīkla noteikumiem: daži respondenti uzskata, ka attiecībā uz elektrotīkliem trešās personas piekļuves noteikumi jāizstrādā pirms energoefektivitātes noteikumiem, lai tādējādi visiem iekšējā tirgus dalībniekiem nodrošinātu līdzvērtīgus konkurences noteikumus.

               (10)

               Par tīkla kodeksu un pamatnostādņu iespējamo saturu un vajadzību pēc 2013. gada sabiedriskajā apspriešanā tika saņemti šādi galvenie komentāri attiecībā uz gāzes tīkla noteikumiem:

                           a)

                           vairāki respondenti vēlētos, lai tiktu risināts pakāpeniska jaudas palielinājuma jautājums, un ierosināja izstrādāt šos noteikumus tīkla kodeksā par trešās personas piekļuvi. Citi uzskatīja, ka šis jautājums jārisina, izstrādājot noteikumus par harmonizētām pārvades tarifa struktūrām. Vairāki atbilžu sniedzēji uzskata, ka tirdzniecības noteikumi saistībā ar tīkla piekļuves pakalpojumu un sistēmas balansa tehniskajiem un operatīvajiem noteikumiem jau ir iekļauti noteikumos par jaudas sadali un balansēšanu. Tomēr ieinteresētās personas aicināja izstrādāt tirdzniecības noteikumus, īpašu uzmanību pievēršot likvīda tirgus sekmēšanai sekundārajā jaudas tirdzniecībā;

                           b)

                           attiecībā uz tīkla drošuma un uzticamības noteikumiem tika pausts šāds viedoklis: ja šis jautājums jārisina, vislabāk to būtu darīt, izmantojot Eiropas Parlamenta un Padomes Regulu (ES) Nr. 994/2010 par gāzes piegādes drošības aizsardzības pasākumiem (4);

                           c)

                           daži respondenti bažījās, vai no tīkla kodeksu un pamatnostādņu izstrādes par operatīvajām procedūrām ārkārtas situācijās būs kāds ieguvums, un apšaubīja šo noteikumu harmonizāciju.

               (11)

               Ņemot vērā ieinteresēto personu atbildes, Komisija nosaka darba prioritātes, lai izpildītu svarīgākos elementus, kas vajadzīgi, lai līdz 2014. gadam pabeigtu iekšējo enerģijas tirgu,

         IR PIEŅĒMUSI ŠO LĒMUMU.
   1. pants
   Tā kā ir paredzēts, ka komitejas procedūra par harmonizētajiem pārredzamības noteikumiem notiks 2012. gadā, Komisija harmonizētu elektroenerģijas noteikumu izstrādei paredz šādu gada prioritāšu sarakstu 2013. gadam:

               —

               jaudas sadale un pārslodzes novēršanas noteikumi, tostarp pārvaldība attiecībā uz nākamās dienas un tās pašas dienas tirgiem, ieskaitot jaudas aprēķinu (pieņemšana komiteju procedūrā),

               —

               noteikumi ilgāka termiņa (uz priekšu) jaudas sadalei (tīkla kodeksa izstrāde),

               —

               tīkla pieslēguma noteikumi:

                           —

                           tīkla noteikumi par ģeneratora pieslēgumu tīklam (pieņemšana komiteju procedūrā),

                           —

                           tīkla kodekss par pārvades sistēmas operatora un rūpnieciskās slodzes pieslēgumu (pabeigt tīkla kodeksu un sākt komiteju procedūru),

                           —

                           tīkla kodekss par augstsprieguma līdzstrāvas pārvades sistēmas pieslēgumu,

               —

               sistēmas darbība (pabeigt tīkla kodeksus par operatīvo drošību, operatīvo plānošanu un laika grafika sastādīšanu un par slodzes/frekvences kontroli un rezervēm un sākt pieņemšanas procesu (5)),

               —

               balansēšanas noteikumi, tostarp ar tīklu saistītās rezerves jaudas noteikumi (pabeigt tīkla kodeksu par balansēšanu),

               —

               noteikumi par harmonizētām pārvades tarifu struktūrām un/vai investīciju stimuliem.

         2. pants
   Tā kā ir paredzēts, ka komitejas procedūra par harmonizētajiem pārslodzes novēršanas noteikumiem notiks 2012. gadā, Komisija harmonizētu gāzes noteikumu izstrādei paredz šādu gada prioritāšu sarakstu 2013. gadam:

               —

               jaudas sadale (pieņemšana komiteju procedūrā),

               —

               balansēšanas noteikumi, tostarp ar tīklu saistītie noteikumi par nominēšanas procedūru, noteikumi par balansa maksām un noteikumi par operatīvo balansēšanu starp pārvades sistēmu operatoru sistēmām (pabeigt tīkla kodeksus un sākt pieņemšanas procesu),

               —

               savstarpējās savietojamības un datu apmaiņas noteikumi,

               —

               noteikumi par harmonizētām pārvades tarifu struktūrām.

         3. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

      Briselē, 2012. gada 19. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 211, 14.8.2009., 15. lpp.

      (2)  OV L 211, 14.8.2009., 36. lpp.

      (3)  Atbildes ir publicētas:
   http://ec.europa.eu/energy/gas_electricity/consultations/20120416_network_codes_en.htm.

      (4)  OV L 295, 12.11.2010., 1. lpp.

      (5)  Pēc tam sekos tīkla kodeksi par operatīvajām mācībām un par prasībām un operatīvajām procedūrām ārkārtas situācijās.


title: Padomes Lēmums (ES) 2015/990 (2015. gada 19. jūnijs), ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Deutsche Bundesbank ārējiem revidentiem

text:
               25.6.2015

               LV

               Eiropas Savienības Oficiālais Vēstnesis

               L 159/61

         PADOMES LĒMUMS (ES) 2015/990
   (2015. gada 19. jūnijs),
   ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Deutsche Bundesbank ārējiem revidentiem
   EIROPAS SAVIENĪBAS PADOME,
   ņemot vērā 4. Protokolu par Eiropas Centrālo banku sistēmas statūtiem un Eiropas Centrālās bankas statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 1. punktu,
   ņemot vērā Eiropas Centrālās bankas 2015. gada 27. marta ieteikumu Eiropas Savienības Padomei par Deutsche Bundesbank ārējiem revidentiem (ECB/2015/14) (1),
   tā kā:

               (1)

               Eiropas Centrālās bankas (ECB) un to dalībvalstu, kuru naudas vienība ir euro, centrālo banku pārskati ir jāpārbauda ECB Padomes ieteiktiem un Eiropas Savienības Padomes apstiprinātiem neatkarīgiem ārējiem revidentiem.

               (2)

                  Deutsche Bundesbank ārējo revidentu pilnvaras beidzās pēc 2014. finanšu gada revīzijas pabeigšanas. Tādēļ ir jāieceļ ārējie revidenti, sākot no 2015. finanšu gada.

               (3)

                  Deutsche Bundesbank par tās ārējiem revidentiem 2015.–2020. finanšu gadam ir izvēlējusies KPMG AG Wirtschaftsprüfungsgesellschaft.

               (4)

               ECB Padome ir ieteikusi par Deutsche Bundesbank ārējiem revidentiem laikposmam no 2015. līdz 2020. finanšu gadam iecelt KPMG AG Wirtschaftsprüfungsgesellschaft.

               (5)

               Ņemot vērā ECB Padomes ieteikumu, būtu attiecīgi jāgroza Padomes Lēmums 1999/70/EK (2),

         IR PIEŅĒMUSI ŠO LĒMUMU.
   1. pants
   Lēmuma 1999/70/EK 1. panta 2. punktu aizstāj ar šādu:

      “2.   Ar šo par Deutsche Bundesbank ārējiem revidentiem laikposmam no 2015. līdz 2020. finanšu gadam apstiprina KPMG AG Wirtschaftsprüfungsgesellschaft.”

   2. pants
   Šis lēmums stājas spēkā tā paziņošanas dienā.
   3. pants
   Šis lēmums ir adresēts ECB.

      Luksemburgā, 2015. gada 19. jūnijā

            Padomes vārdā –

            priekšsēdētājs

         J. REIRS

      (1)  OV C 149, 6.5.2015., 1. lpp.

      (2)  Padomes Lēmums 1999/70/EK (1999. gada 25. janvāris) par dalībvalstu centrālo banku ārējiem revidentiem (OV L 22, 29.1.1999., 69. lpp.).


title: Padomes lēmums (1978. gada 18. decembris), ar ko izveido Veterinārārstu izglītības padomdevēju komiteju

text:
Svarīgs juridisks paziņojums

|

31978D1028

Oficiālais Vēstnesis L 362 , 23/12/1978 Lpp. 0010 - 0011 Speciālizdevums somu valodā: Nodaļa 16 Sējums 1 Lpp. 0043  Speciālizdevums grieķu valodā Nodaļa 05 Sējums 3 Lpp. 0157  Speciālizdevums zviedru valodā: Nodaļa 16 Sējums 1 Lpp. 0043  Speciālizdevums spāņu valodā: Nodaļa 06 Sējums 2 Lpp. 0059  Speciālizdevums portugāļu valodā Nodaļa 06 Sējums 2 Lpp. 0059

		Padomes lēmums(1978. gada 18. decembris),ar ko izveido Veterinārārstu izglītības padomdevēju komiteju(78/1028/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu,ņemot vērā Komisijas iesniegto lēmumprojektu,tā kā 1974. gada 6. jūnija rezolūcijā par diplomu, apliecību un citu kvalifikāciju apliecinošu dokumentu savstarpēju atzīšanu Padome paziņoja, ka atbalsta padomdevēju komiteju izveidi;tā kā sakarā ar diplomu, apliecību un citu kvalifikāciju apliecinošu dokumentu savstarpēju atzīšanu un veterinārārsta prakses sākšanas nosacījumu koordinēšanu ir svarīgi nodrošināt salīdzinoši augstu mācību prasību standartu;tā kā, lai veicinātu šā mērķa sasniegšanu, ir vēlams izveidot padomdevēju komiteju, kas sniegtu padomus Komisijai,IR PIEŅĒMUSI ŠĀDU LĒMUMU.1. pantsKomisijā jāizveido Veterinārārstu izglītības padomdevēja komiteja, turpmāk — "komiteja".2. pants1. Komitejas uzdevums ir palīdzēt nodrošināt salīdzinoši augstu veterinārārstu izglītības standartu Kopienā.2. Tā veic šo uzdevumu konkrēti ar šādiem līdzekļiem:- plašu informācijas apmaiņu par mācību metodēm, kā arī dalībvalstīs apstiprināto teorētisko un praktisko kursu saturu, līmeni un struktūru,- viedokļu apmaiņu un konsultācijas ar mērķi panākt vienotu pieeju standartam, kāds jāsasniedz veterinārārstu izglītībā, un, attiecīgā gadījumā, par šādu mācību struktūru un saturu,- pastāvīgus izvērtējumus attiecībā uz to, kā veterinārārstu izglītībā ņem vērā veterinārmedicīnas zinātnes un mācību metožu attīstību.3. Komiteja paziņo Komisijai un dalībvalstīm savus atzinumus un ieteikumus un, attiecīgā gadījumā, priekšlikumus grozījumiem Direktīvu Nr. 78/1026/EEK [1] un Nr. 78/1027/EEK [2] pantos attiecībā uz veterinārārstu izglītību. Komiteja tāpat konsultē Komisiju visos jautājumos, ko Komisija tai varētu iesniegt veterinārārstu izglītības jomā.3. pants1. Komitejā ietilpst trīs pārstāvji no katras dalībvalsts:- viens eksperts no praktizējošo darbinieku vidus,- viens eksperts no veterinārijas izglītības iestādes,- viens eksperts no dalībvalstu kompetentajām iestādēm.2. Katram loceklim ir vietnieks. Vietnieki var apmeklēt komitejas sanāksmes.3. Locekļus un vietniekus, kas minēti 1. un 2. punktā, izraugās dalībvalstis. Locekļus, kas minēti 1. punkta pirmajā un otrajā ievilkumā, un to vietniekus izraugās pēc praktizējošo veterinārārstu organizācijas un attiecīgo izglītības iestāžu priekšlikuma. Šādi izraudzītus pārstāvjus un vietniekus ieceļ Padome.4. pants1. Komitejas locekļu pilnvaru laiks ir trīs gadi. Pēc šā termiņa beigām komitejas locekļi turpina pildīt pienākumus, līdz viņu vietā stājas citi locekļi, vai arī viņu pilnvaru termiņu atjauno.2. Locekļa pilnvaru termiņš var beigties pirms trīs gadu termiņa beigām viņa atkāpšanās vai nāves gadījumā vai, ja viņa vietā stājas cita persona, saskaņā ar 3. pantā paredzēto procedūru. Jaunu locekli izraugās uz attiecīgo atlikušo pilnvaru termiņu.5. pantsKomiteja no sava vidus ievēl priekšsēdētāju un divus priekšsēdētāja vietniekus. Tā pieņem savu reglamentu. Sanāksmju darba kārtību nosaka komitejas priekšsēdētājs, apspriežoties ar Komisiju.6. pantsKomiteja var izveidot darba grupas un pieaicināt un pieļaut novērotāju vai ekspertu piedalīšanos palīdzībai saistībā ar visiem īpašajiem tās darba aspektiem.7. pantsSekretariāta pakalpojumus komitejai nodrošina Komisija.Briselē, 1978. gada 18. decembrīPadomes vārdā —priekšsēdētājsH.-D. Genscher[1] OV L 362, 23.12.1978., 1. lpp.[2] OV L 362, 23.12.1978., 7. lpp.--------------------------------------------------


title: Eiropas Parlamenta un Padomes Lēmums (ES) 2017/339 (2016. gada 14. decembris) par neparedzēto izdevumu rezerves izmantošanu 2016. gadā

text:
               28.2.2017

               LV

               Eiropas Savienības Oficiālais Vēstnesis

               L 50/47

         EIROPAS PARLAMENTA UN PADOMES LĒMUMS (ES) 2017/339
   (2016. gada 14. decembris)
   par neparedzēto izdevumu rezerves izmantošanu 2016. gadā
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas Iestāžu nolīgumu (2013. gada 2. decembris) par budžeta disciplīnu, sadarbību budžeta jautājumos un pareizu finanšu pārvaldību (1) un jo īpaši tā 14. punkta otro daļu,
   ņemot vērā Eiropas Komisijas priekšlikumu,
   tā kā:

               (1)

               Padomes Regulas (ES, Euratom) Nr. 1311/2013 (2) 13. pantā ir noteikta neparedzēto izdevumu rezerve līdz 0,03 % apjomā no Savienības nacionālā kopienākuma.

               (2)

               Saskaņā ar minētās regulas 6. pantu Komisija ir aprēķinājusi neparedzēto izdevumu rezerves absolūto summu 2016. gadam (3).

               (3)

               Pēc tam, kad ir izvērtētas visas pārējās finansiālās iespējas, lai reaģētu uz neparedzētiem apstākļiem daudzgadu finanšu shēmas 3. izdevumu kategorijas (Drošība un pilsoniskums) 2016. gadam paredzēto izdevumu maksimālā apjoma ietvaros, un pēc tam, kad par visu 2016. gadā pieejamo EUR 1 530 miljonu apjomu ir izmantots elastības instruments, šķiet nepieciešami migrācijas, bēgļu un drošības krīzes radīto vajadzību risināšanai izmantot neparedzēto izdevumu rezervi, Eiropas Savienības 2016. finanšu gada vispārējā budžetā palielinot saistību apropriācijas virs 3. izdevumu kategorijas saistību maksimālā apjoma.

               (4)

               Ņemot vērā šo ļoti īpašo situāciju, ir radušies galējas nepieciešamības apstākļi, kas minēti Regulas (ES, Euratom) Nr. 1311/2013 13. panta 1. punktā,

         IR PIEŅĒMUŠI ŠO LĒMUMU.
   1. pants
   Attiecībā uz Eiropas Savienības 2016. finanšu gada vispārējo budžetu izmanto neparedzēto izdevumu rezervi, lai nodrošinātu saistību apropriācijas EUR 240,1 miljona apmērā, pārsniedzot daudzgadu finanšu shēmas saistību maksimālo apjomu 3. izdevumu kategorijā.
   2. pants
   Saistību apropriācijas EUR 240,1 miljona apmērā, kas minētas 1. pantā, pilnīgi kompensē ar daudzgadu finanšu shēmas 5. izdevumu kategorijas (Administrācija) 2016. finanšu gadam paredzēto saistību maksimālā apjoma rezervi.
   3. pants.
   Šo lēmumu publicē Eiropas Savienības Oficiālajā Vēstnesī.

      Strasbūrā, 2016. gada 14. decembrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         I. KORČOK

      (1)  OV C 373, 20.12.2013., 1. lpp.

      (2)  Padomes Regula (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).

      (3)  Komisijas 2015. gada 22. maija paziņojums Padomei un Eiropas Parlamentam par tehniskajām korekcijām 2016. gada finanšu shēmā atbilstoši NKI izmaiņām (COM(2015) 320).


title: 2009/200/EK: Eiropas Parlamenta Lēmums ( 2008. gada 22. aprīlis ) par Eiropas Izglītības fonda kontu slēgšanu attiecībā uz 2006. finanšu gadu

text:
               31.3.2009

               LV

               Eiropas Savienības Oficiālais Vēstnesis

               L 88/108

      EIROPAS PARLAMENTA LĒMUMS

   (2008. gada 22. aprīlis)
   par Eiropas Izglītības fonda kontu slēgšanu attiecībā uz 2006. finanšu gadu
   (2009/200/EK)
   EIROPAS PARLAMENTS,
   ņemot vērā Eiropas Izglītības fonda 2006. finanšu gada galīgos pārskatus (1),
   ņemot vērā Revīzijas palātas ziņojumu par Eiropas Izglītības fonda 2006. finanšu gada galīgajiem pārskatiem ar fonda atbildēm (2),
   ņemot vērā Padomes 2008. gada 12. februāra ieteikumu (5843/2008 – C6-0084/2008),
   ņemot vērā EK līgumu un it īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Padomes 1990. gada 7. maija Regulu (EEK) Nr. 1360/90, ar ko izveido Eiropas Izglītības fondu (4), un it īpaši tās 11. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A6-0114/2008),

               1.

               konstatē, ka Eiropas Izglītības fonda galīgie gada pārskati atbilst pārskatiem, kas iekļauti Revīzijas palātas ziņojuma pielikumā;

               2.

               apstiprina Eiropas Izglītības fonda kontu slēgšanu attiecībā uz 2006. finanšu gadu;

               3.

               uzdod priekšsēdētājam nosūtīt šo lēmumu Eiropas Izglītības fonda direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV C 261, 31.10.2007., 63. lpp.

      (2)  OV C 309, 19.12.2007., 122. lpp.

      (3)  OV L 248, 16.9.2002., 1. lpp.

      (4)  OV L 131, 23.5.1990., 1. lpp.

      (5)  OV L 357, 31.12.2002., 72. lpp.


title: Padomes lēmums (1977. gada 28. oktobris) par Eiropas Līguma par apmaiņu ar reaģentiem audu grupu noteikšanai un tā papildprotokola noslēgšanu

text:
Svarīgs juridisks paziņojums

|

31977D0715

Oficiālais Vēstnesis L 295 , 18/11/1977 Lpp. 0007 - 0007 Speciālizdevums somu valodā: Nodaļa 2 Sējums 2 Lpp. 0088  Speciālizdevums grieķu valodā Nodaļa 02 Sējums 4 Lpp. 0194  Speciālizdevums zviedru valodā: Nodaļa 2 Sējums 2 Lpp. 0088  Speciālizdevums spāņu valodā: Nodaļa 02 Sējums 4 Lpp. 0159  Speciālizdevums portugāļu valodā Nodaļa 02 Sējums 4 Lpp. 0159

		Padomes lēmums(1977. gada 28. oktobris)par Eiropas Līguma par apmaiņu ar reaģentiem audu grupu noteikšanai un tā papildprotokola noslēgšanu(77/715/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu,ņemot vērā Komisijas priekšlikumu,tā kā Eiropas Līguma par apmaiņu ar reaģentiem audu grupu noteikšanai, kas izstrādāts pēc Eiropas Padomes iniciatīvas, 5. panta 1. punktā ir noteikts, ka līgumslēdzējām pusēm jāveic visi vajadzīgie pasākumi, lai reaģentus audu grupu noteikšanai, kurus to rīcībā nodevušas pārējās līgumslēdzējas puses, atbrīvotu no ievedmuitas;tā kā autonomas vai līgtas atkāpes no kopējā muitas tarifa ir Kopienas ekskluzīvā kompetencē;tā kā papildprotokola, kas ļauj Eiropas Ekonomikas kopienai kļūt par minētā līguma līgumslēdzēju pusi, pievienošana šim līgumam ļauj Kopienai šo kompetenci izmantot;tā kā tādēļ ir jānoslēdz līgums un tā papildprotokols,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Eiropas Līgums par apmaiņu ar reaģentiem audu grupu noteikšanai un tā papildprotokols.Līguma un papildprotokola teksts ir pievienots šim lēmumam.2. pantsAr šo Padomes priekšsēdētājs ir pilnvarots iecelt personas, kam ir tiesības parakstīt līgumu un papildprotokolu, un piešķirt tām vajadzīgās pilnvaras, lai līgums un papildprotokols kļūtu saistošs Kopienai.Luksemburgā, 1977. gada 28. oktobrīPadomes vārdā —priekšsēdētājsG. Spitaels--------------------------------------------------


title: 2007/868/EK: Padomes Lēmums ( 2007. gada 20. decembris ), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Lēmumu 2007/445/EK

text:
               22.12.2007

               LV

               Eiropas Savienības Oficiālais Vēstnesis

               L 340/100

      PADOMES LĒMUMS

   (2007. gada 20. decembris),
   ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Lēmumu 2007/445/EK
   (2007/868/EK)
   EIROPAS SAVIENĪBAS PADOME,
   ņemot vērā Padomes Regulu (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (1), un jo īpaši tās 2. panta 3. punktu,
   tā kā:

               (1)

               Padome 2007. gada 28. jūnijā pieņēma Lēmumu 2007/445/EK, ar ko īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (2), un izveido to personu un organizāciju atjauninātu sarakstu, uz ko attiecas minētā regula.

               (2)

               Padome praktisko iespēju robežās katrai personai, grupai un organizācijai ir sniegusi pamatojumu, paskaidrojot iemeslus, kāpēc attiecīgās personas, grupas un organizācijas ir uzskaitītas Lēmumā 2007/445/EK.

               (3)

               Publicējot paziņojumu 2007. gada 29. jūnijaEiropas Savienības Oficiālajā Vēstnesī
                   (3), Padome informēja personas, grupas un organizācijas, kuras ir uzskaitītas Lēmumā 2007/445/EK, ka tā nolēmusi arī turpmāk atstāt tās sarakstā. Padome paziņoja personām, grupām un organizācijām arī par to, ka bija iespējams pieprasīt Padomes pamatojumu iemesliem, kādēļ tās ietvertas sarakstā (ja tas vēl nebija tām paziņots).

               (4)

               Padome pilnībā pārskatīja to personu, grupu un organizāciju sarakstu, kurām piemērojama Regula (EK) Nr. 2580/2001, kā prasīts minētās regulas 2. panta 3. punktā. Šajā sakarā Padome ņēma vērā komentārus, kurus bija iesniegušas attiecīgās personas.

               (5)

               Pēc minētās pārskatīšanas Padome secināja, ka šā lēmuma pielikumā uzskaitītās personas, grupas un organizācijas ir bijušas iesaistītas terora aktos nozīmē, kas paredzēta 1. panta 2. un 3. punktā Kopējā nostājā 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (4), ka attiecībā uz tām lēmumu ir pieņēmusi kompetenta iestāde minētās kopējās nostājas 1. panta 4. punkta nozīmē un ka tādēļ uz tām būtu jāturpina attiecināt īpašus ierobežojošus pasākumus, kas paredzēti Regulā (EK) Nr. 2580/2001.

               (6)

               Attiecīgi būtu jāatjaunina to personu, grupu un organizāciju saraksts, kurām piemēro Regulu (EK) Nr. 2580/2001,

         IR NOLĒMUSI ŠĀDI.
   1. pants
   Regulas (EK) Nr. 2580/2001 2. panta 3. punktā paredzēto sarakstu aizstāj ar sarakstu šā lēmuma pielikumā.
   2. pants
   Ar šo atceļ Lēmumu 2007/445/EK.
   3. pants
   Šis lēmums stājas spēkā tā publicēšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2007. gada 20. decembrī

            Padomes vārdā —

            priekšsēdētājs

         F. NUNES CORREIA

      (1)  OV L 344, 28.12.2001., 70. lpp. Regulā jaunākie grozījumi izdarīti ar Lēmumu 2007/445/EK (OV L 169, 29.6.2007., 58. lpp.).

      (2)  OV L 169, 29.6.2007., 58. lpp.

      (3)  OV C 144, 29.6.2007., 1. lpp.

      (4)  OV L 344, 28.12.2001., 93. lpp.

      PIELIKUMS
      To personu, grupu un vienību saraksts, kas minētas 1. pantā
      1.   PERSONAS

                  1.

                     ABOU, Rabah Naami (pazīstams arī kā Naami Hamza, Mihoubi Faycal, Fiellah Ahmed Dafri Rèmi Lahdi), dzimis 1.2.1966. Alžīrā (Alžīrija) - ‘al – Takfir’ un ‘al – Hijra’ loceklis

                  2.

                     ABOUD, Maisi (pazīstams arī kā Šveices Abderrahmane), dzimis 17.10.1964. Alžīrā (Alžīrija) - ‘al – Takfir’ un ‘al – Hijra’ loceklis

                  3.

                     AKHNIKH, Ismail (pazīstams arī kā SUHAIB, SOHAIB), dzimis 22.10.1982. Amsterdamā (Nīderlande), pase (Nīderlandes) Nr. NB0322935, ‘Hofstadgroep’ loceklis

                  4.

                     AL-MUGHASSIL, Ahmad Ibrahim (pazīstams arī kā Abu Omran, Al-Mughassil, Ahmed Ibrahim), dzimis 26.6.1967. Qatif-Bab al Shamal (Saūda Arābija), Saūda Arābijas pilsonis

                  5.

                     AL – NASSER, Abdelkarim Hussein Mohamed, dzimis Al Ihsa (Saūda Arābija), Saūda Arābijas pilsonis

                  6.

                     AL YACOUB, Ibrahim Salih Mohammed, dzimis 16.10.1966. Tarut (Saūda Arābija), Saūda Arābijas pilsonis

                  7.

                     AOURAGHE, Zine Labidine (pazīstams arī kā Halifa Laarbi MOHAMED, Abed, Abid, Abu ISMAIL), dzimis 18.7.1978. Nadorā (Maroka), pase (Spānijas) Nr. ESPP278036 - ‘Hofstadgroep’ loceklis

                  8.

                     ARIOUA, Azzedine, dzimis 20.11.1960. Konstantīnā (Alžīrija) - ‘al – Takfir’ un ‘al – Hijra’ loceklis

                  9.

                     ARIOUA, Kamel (pazīstams arī kā Lamine Kamel), dzimis 18.8.1969. Konstantīnā (Alžīrija) - ‘al – Takfir’ un ‘al – Hijra’ loceklis

                  10.

                     ASLI, Mohamed (pazīstams arī kā Dahmane Mohamed), dzimis 13.5.1975. Ain Taya (Alžīrija) - ‘al – Takfir’ un ‘al – Hijra’ loceklis

                  11.

                     ASLI, Rabah, dzimis 13.5.1975. Ain Taya (Alžīrija) - ‘al – Takfir’ un ‘al – Hijra’ loceklis

                  12.

                     ATWA, Ali (pazīstams arī kā BOUSLIM, Ammar Mansour, SALIM, Hassan Rostom), libānietis, dzimis 1960. gadā Libānā, Libānas pilsonis

                  13.

                     BOUGHABA, Mohammed Fahmi (pazīstams arī kā Mohammed Fahmi BOURABA, Mohammed Fahmi BURADA, Abu MOSAB), dzimis 6.12.1981. Alhoseimā (Maroka) - ‘Hofstadgroep’ loceklis

                  14.

                     BOUYERI, Mohammed (pazīstams arī kā Abu ZUBAIR, SOBIAR, Abu ZOUBAIR), dzimis 8.3.1978. Amsterdamā (Nīderlande) - ‘Hofstadgroep’ loceklis

                  15.

                     DARIB, Noureddine (pazīstams arī kā Carreto, Zitoun Mourad), dzimis 1.2.1972. Alžīrijā - ‘al – Takfir’ un ‘al – Hijra’ loceklis

                  16.

                     DJABALI, Abderrahmane (pazīstams arī kā Touil), dzimis 1.6.1970. Alžīrijā - ‘al – Takfir’ un ‘al – Hijra’ loceklis

                  17.

                     EL FATMI, Nouredine (pazīstams arī kā Nouriddin EL FATMI, Nouriddine EL FATMI, Noureddine EL FATIMI, Abu Al KA'E KA'E, Abu QAE QAE, FOUAD, FZAD, Nabil EL FATMI, Ben MOHAMMED, Ben Mohand BEN LARBI, Ben Driss Muhand IBN LARBI, Abu TAHAR, EGGIE), dzimis 15.8.1982. Midarā (Maroka), pase (Marokas) Nr. N829139 - ‘Hofstadgroep’ loceklis

                  18.

                     EL – HOORIE, Ali Saed Bin Ali (pazīstams arī kā AL – HOURI, Ali Saed Bin Ali, EL – HOURI, Ali Saed Bin Ali), dzimis 10.7.1965. vai 11.7.1965. El Dibabiya (Saūda Arābija) Saūda Arābijas pilsonis

                  19.

                     EL MORABIT, Mohamed, dzimis 24.1.1981. Alhoseimā (Maroka), pase (Marokas) Nr. K789742 - ‘Hofstadgroep’ loceklis

                  20.

                     ETTOUMI, Youssef (pazīstams arī kā Youssef TOUMI), dzimis 20.10.1977. Amsterdamā (Nīderlande), identitātes karte (Nīderlandes) Nr. LNB4576246 - ‘Hofstadgroep’ loceklis

                  21.

                     FAHAS, Sofiane Yacine, dzimis 10.9.1971. Alžīrā (Alžīrija) - ‘al-Takfir’ un ‘al-Hijra’ loceklis

                  22.

                     HAMDI, Ahmed (pazīstams arī kā Abu IBRAHIM), dzimis 5.9.1978. Benisaidā (Maroka), pase (Marokas) Nr. K728658 - ‘Hofstadgroep’ loceklis

                  23.

                     IZZ – AL – DIN, Hasan (pazīstams arī kā GARBAYA, AHMED, SA – ID, SALWWAN, Samir), libānietis, dzimis 1963. gadā Libānā, Libānas pilsonis

                  24.

                     LASSASSI, Saber (pazīstams arī kā Mimiche), dzimis 30.11.1970. Konstantīnā (Alžīrija) - ‘al – Takfir’ un ‘al – Hijra’ loceklis

                  25.

                     MOHAMMED, Khalid Shaikh (pazīstams arī kā ALI, Salem, BIN KHALID, Fahd Bin Adballah, HENIN, Ashraf Refaat Nabith, WADOOD, Khalid Adbul), dzimis 14.4.1965. vai 1.3.1964. Pakistānā, pase Nr. 488555

                  26.

                     MOKTARI, Fateh, (pazīstams arī kā Ferdi Omar), dzimis 26.12.1974. Huseindejā (Alžīrija) - ‘al – Takfir’ un ‘al – Hijra’ loceklis

                  27.

                     MUGHNIYAH, Imad Fa'iz (pazīstams arī kā MUGHNIYAH, Imad Fayiz), dzimis 7.12.1962. Tayr Dibba (Libāna), pase Nr. 432298 (Libāna) - organizācijas ‘HIZBALLAH’ augsta ranga izlūkošanas virsnieks

                  28.

                     NOUARA, Farid, dzimis 25.11.1973. Alžīrā (Alžīrija) - ‘al – Takfir’ un ‘al – Hijra’ loceklis

                  29.

                     RESSOUS, Hoari (pazīstams arī kā Hallasa Farid), dzimis 11.9.1968. Alžīrā (Alžīrija) - ‘al – Takfir’ un ‘al – Hijra’ loceklis

                  30.

                     SEDKAOUI, Noureddine (pazīstams arī kā Nounou), dzimis 23.6.1963. Alžīrā (Alžīrija) - ‘al – Takfir’ un ‘al – Hijra’ loceklis

                  31.

                     SELMANI, Abdelghani (pazīstams arī kā Gano), dzimis 14.6.1974. Alžīrā (Alžīrija) - ‘al – Takfir’ un ‘al – Hijra’ loceklis

                  32.

                     SENOUCI, Sofiane, dzimis 15.4.1971. Huseindejā (Alžīrija) - ‘al – Takfir’ un ‘al – Hijra’ loceklis

                  33.

                     SISON, Jose Maria (pazīstams arī kā Armando Liwanag, Joma), dzimis 8.2.1939. Kabugao (Filipīnas) - atbildīgais par ‘Filipīnu Komunistisko partiju’, tostarp ‘NPA’

                  34.

                     TINGUALI, Mohammed (pazīstams arī kā Mouh di Kouba), dzimis 21.4.1964. Blidā (Alžīrija) - ‘al – Takfir’ un ‘al – Hijra’ loceklis

                  35.

                     WALTERS, Jason Theodore James (pazīstams arī kā Abdullah, David), dzimis 6.3.1985. Amersfortā (Nīderlande), pase (Nīderlandes) Nr. NE8146378 - ‘Hofstadgroep’ loceklis

            2.   GRUPAS UN VIENĪBAS

                  1.

                  ‘Abu Nidal organizācija’ - ‘ANO’ (pazīstama arī kā ‘Fatah Revolucionārā padome’, ‘Arābu Revolucionārās brigādes’, ‘Melnais Septembris’, ‘Musulmaņu sociālistu revolucionāra organizācija’)

                  2.

                  ‘Al-Aqsa mocekļu brigāde’

                  3.

                  ‘Al-Aqsa e.V.’

                  4.

                  ‘Al – Takfir’ un ‘Al – Hijra’

                  5.

                  ‘Aum Shinrikyo’ (pazīstama arī kā ‘AUM’, ‘Aum Augstākā patiesība’, ‘Aleph’)

                  6.

               ‘Babbar Khalsa’

                  7.

                  ‘Filipīnu Komunistiskā partija’, tostarp ‘Jaunā tautas armija’ - ‘NPA’, Filipīnas, saistīta ar Sison, Jose Maria (pazīstams arī kā Armando Liwanag, Joma, atbildīgais par ‘Filipīnu Komunistisko partiju’, tostarp ‘NPA’)

                  8.

                  ‘Gama'a al – Islamiyya’ (pazīstama arī kā ‘Al – Gama'a al – Islamiyya’_(‘Islāma grupa’ - ‘IG’)

                  9.

                  ‘İslami Büyük Doğu Akıncılar Cephesi’ – ‘IBDA-C’ (‘Lielā Islāma Austrumu cīnītāju fronte’

                  10.

                  ‘Hamas’, tostarp ‘Hamas – Izz al – Din al – Qassem’

                  11.

                  ‘Hizbul Mujahideen’ - ‘HM’

                  12.

               ‘Hofstadgroep’

                  13.

               ‘Holy Land Foundation for Relief and Development’

                  14.

                  ‘International Sikh Youth Federation’ - ‘ISYF’

                  15.

                  ‘Kahane Chai’ (pazīstama arī kā ‘Kach’)

                  16.

                  ‘Khalistan Zindabad Force’ - ‘KZF’

                  17.

                  ‘Kurdistan Workers' Party’‘PKK’ (pazīstama arī kā ‘KADEK’, ‘KONGRA-GEL’)

                  18.

                  ‘Liberation Tigers of Tamil Eelam’ - ‘LTTE’

                  19.

                  ‘Mujahedin-e Khalq organizācija’ - ‘MEK’ vai ‘MKO’, bez ‘Irānas Nacionālās Pretošanās Padomes’ - ‘NCRI’ (pazīstama arī kā ‘Irānas Nacionālā atbrīvošanās armija’ - ‘NLA’ (‘MEK’ karojošais spārns), ‘Irānas Tautas Mujahidin’ - ‘PMOI’, ‘Irāņu studentu musulmaņu biedrība’)

                  20.

                  ‘Ejército de Liberación Nacional’ (‘Nacionālā atbrīvošanās armija’)

                  21.

                  ‘Palestīnas Atbrīvošanās fronte’ - ‘PLF’

                  22.

                  ‘Palestīniešu Islāma Jihad’– ‘PIJ’

                  23.

                  ‘Palestīnas atbrīvošanas Tautas Fronte’ – ‘PFLP’

                  24.

                  ‘Palestīnas atbrīvošanas Tautas Fronte - virsvadība’ (pazīstama arī kā ‘PFLP – virsvadība’)

                  25.

                  ‘Fuerzas armadas revolucionarias de Colombia’ – ‘FARC’ (‘Kolumbijas revolucionārie armijas spēki’)

                  26.

                  ‘Devrimci Halk Kurtuluș Partisi-Cephesi’ – ‘DHKP/C’, (pazīstama arī kā ‘Devrimci Sol’ (‘Revolucionāri kreisie’), ‘Dev Sol’) (‘Revolucionārā Tautas atbrīvošanās armija/fronte/partija’)

                  27.

                  ‘Sendero Luminoso’ – ‘SL’ (‘Mirdzošā taka’)

                  28.

                  ‘Stichting Al Aqsa’ (pazīstama arī kā ‘Stichting Al Aqsa Nederland’, ‘Al Aqsa Nederland’)

                  29.

                  ‘Teyrbazen Azadiya Kurdistan’ - ‘TAK’ (pazīstama arī kā ‘Kurdistan Freedom Falcons’, ‘Kurdistan Freedom Hawks’)

                  30.

                  ‘Autodefensas Unidas de Colombia’ - ‘AUC’ (‘Kolumbijas Apvienotie pašaizstāvēšanās spēki/grupa’)


title: 2014/576/ES: Eiropas Parlamenta Lēmums ( 2014. gada 3. aprīlis ) par Eiropas Slimību profilakses un kontroles centra kontu slēgšanu attiecībā uz 2012. finanšu gadu

text:
               5.9.2014

               LV

               Eiropas Savienības Oficiālais Vēstnesis

               L 266/200

         EIROPAS PARLAMENTA LĒMUMS
   (2014. gada 3. aprīlis)
   par Eiropas Slimību profilakses un kontroles centra kontu slēgšanu attiecībā uz 2012. finanšu gadu
   (2014/576/ES)
   EIROPAS PARLAMENTS,

               —

               ņemot vērā Eiropas Slimību profilakses un kontroles centra 2012. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Slimību profilakses un kontroles centra 2012. finanšu gada pārskatiem ar Centra atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (4), un jo īpaši tās 23. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0224/2014),

               1.

               apstiprina Eiropas Slimību profilakses un kontroles centra kontu slēgšanu attiecībā uz 2012. finanšu gadu;

               2.

               uzdod priekšsēdētājam šo lēmumu nosūtīt Eiropas Slimību profilakses un kontroles centra direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 89. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 142, 30.4.2004., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: Papildinājums POLITIKAS UN DROŠĪBAS KOMITEJAS LĒMUMAM ATALANTA/3/2009 ( 2009. gada 21. aprīlis ) par Palīdzības sniedzēju komitejas izveidi Eiropas Savienības militārajai operācijai, lai palīdzētu kavēt, novērst un apkarot pirātismu un bruņotas laupīšanas Somālijas piekrastē (Atalanta) (2009/369/KĀDP) ( OV L 112, 6.5.2009. )

text:
               14.5.2009

               LV

               Eiropas Savienības Oficiālais Vēstnesis

               L 119/40

      PAPILDINĀJUMS

   POLITIKAS UN DROŠĪBAS KOMITEJAS LĒMUMAM ATALANTA/3/2009 (2009. gada 21. aprīlis) par Palīdzības sniedzēju komitejas izveidi Eiropas Savienības militārajai operācijai, lai palīdzētu kavēt, novērst un apkarot pirātismu un bruņotas laupīšanas Somālijas piekrastē (Atalanta) (2009/369/KĀDP)
   (Eiropas Savienības Oficiālais Vēstnesis L 112, 2009. gada 6. maijs)
   Politikas un drošības komitejas 2009. gada 21. aprīļa lēmumam Atalanta/3/2009 ir pievienots šāds pielikums:

         “PIELIKUMS

            TREŠO VALSTU SARAKSTS, KAS MINĒTS 2. PANTA 1. PUNKTĀ

                     —

                     Norvēģija”


title: Padomes Lēmums ( 2007. gada 26. novembris ), lai Kopienas vārdā parakstītu Nolīgumu starp Amerikas Savienotajām Valstīm un Eiropas Kopienu par sadarbību civilās aviācijas drošības reglamentēšanā

text:
               9.11.2011

               LV

               Eiropas Savienības Oficiālais Vēstnesis

               L 291/45

         PADOMES LĒMUMS
   (2007. gada 26. novembris),
   lai Kopienas vārdā parakstītu Nolīgumu starp Amerikas Savienotajām Valstīm un Eiropas Kopienu par sadarbību civilās aviācijas drošības reglamentēšanā
   (2011/720/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 80. panta 2. punktu un 133. panta 4. punktu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Atbilstoši Padomes lēmumam, ar kuru Komisijai atļauj uzsākt sarunas, Komisija Kopienas vārdā ir apspriedusi Nolīgumu starp Amerikas Savienotajām Valstīm un Eiropas Kopienu par sadarbību civilās aviācijas drošības reglamentēšanā.

               (2)

               Nolīgums būtu jāparaksta, ņemot vērā tā iespējamo noslēgšanu vēlāk,

         NOLĒMUSI ŠĀDI.
   1. pants
   Ar šo tiek apstiprināts, ka Kopienas vārdā paraksta Nolīgumu starp Amerikas Savienotajām Valstīm un Eiropas Kopienu par sadarbību civilās aviācijas drošības reglamentēšanā (turpmāk “Nolīgums”), ņemot vērā Padomes lēmumu par Nolīguma noslēgšanu.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Kopienas vārdā parakstīt Nolīgumu, ņemot vērā tā noslēgšanu.
   3. pants
   Dalībvalstis veic visus vajadzīgos pasākumus, lai nodrošinātu, ka, Nolīgumam stājoties spēkā, var – attiecīgi – grozīt vai izbeigt to divpusējos nolīgumus ar Amerikas Savienotajām Valstīm, kas uzskaitīti Nolīguma 1. pielikumā.

      Briselē, 2007. gada 26. novembrī

            Padomes vārdā –

            priekšsēdētājs

         J. SILVA


title: Eiropas Parlamenta Lēmums (2009. gada 23. aprīlis) par Eiropas Savienības 2007. finanšu gada vispārējā budžeta izpildes apstiprināšanu, IX iedaļa - Eiropas Datu aizsardzības uzraudzītājs

text:
               26.9.2009

               LV

               Eiropas Savienības Oficiālais Vēstnesis

               L 255/93

         EIROPAS PARLAMENTA LĒMUMS
   (2009. gada 23. aprīlis)
   par Eiropas Savienības 2007. finanšu gada vispārējā budžeta izpildes apstiprināšanu, IX iedaļa – Eiropas Datu aizsardzības uzraudzītājs
   (2009/640/EK)
   EIROPAS PARLAMENTS,

               —

               ņemot vērā Eiropas Savienības 2007. finanšu gada vispārējo budžetu (1),

               —

               ņemot vērā Eiropas Kopienu galīgos gada pārskatus par 2007. finanšu gadu – I sējums (C6-0424/2008) (2),

               —

               ņemot vērā Eiropas Datu aizsardzības uzraudzītāja gada ziņojumu par 2007. gadā veiktajām iekšējām revīzijām, ko iestāde iesniegusi budžeta izpildes apstiprinātājiestādei,

               —

               ņemot vērā Revīzijas palātas gada pārskatu par 2007. finanšu gada budžeta izpildi, kuram pievienotas pārbaudīto iestāžu atbildes (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi saskaņā ar EK līguma 248. pantu,

               —

               ņemot vērā EK līguma 272. panta 10. punktu, kā arī 274., 275. un 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu (A6-0154/2009),

               1.

               sniedz Eiropas datu aizsardzības uzraudzītājam apstiprinājumu par 2007. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Klaus WELLE

      (1)  OV L 77, 16.3.2007.

      (2)  OV C 287, 10.11.2008., 1. lpp.

      (3)  OV C 286, 10.11.2008., 1. lpp.

      (4)  OV C 287, 10.11.2008., 111. lpp.

      (5)  OV L 248, 16.9.2002., 1. lpp.

   EIROPAS PARLAMENTA REZOLŪCIJA
   (2009. gada 23. aprīlis)
   ar konstatējumiem, kas ir neatņemama daļa no Lēmuma par Eiropas Savienības 2007. finanšu gada vispārējā budžeta izpildes apstiprināšanu, IX iedaļa – Eiropas Datu aizsardzības uzraudzītājs
   EIROPAS PARLAMENTS,

               —

               ņemot vērā Eiropas Savienības 2007. finanšu gada vispārējo budžetu (1),

               —

               ņemot vērā Eiropas Kopienu galīgos gada pārskatus par 2007. finanšu gadu – I sējums (C6-0424/2008) (2),

               —

               ņemot vērā Eiropas Datu aizsardzības uzraudzītāja gada ziņojumu par 2007. gadā veiktajām iekšējām revīzijām, ko iestāde iesniegusi budžeta izpildes apstiprinātājiestādei,

               —

               ņemot vērā Revīzijas palātas gada pārskatu par 2007. finanšu gada budžeta izpildi, kuram pievienotas pārbaudīto iestāžu atbildes (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi saskaņā ar EK līguma 248. pantu,

               —

               ņemot vērā EK līguma 272. panta 10. punktu, kā arī 274., 275. un 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu (A6-0154/2009),

               1.

               norāda, ka 2007. gadā Eiropas Datu aizsardzības uzraudzītāja (EDAU) rīcībā bija saistību apropriācijas kopumā EUR 5 000 000 apmērā (2006. gadā – EUR 4 100 000 (6)), proti, par gandrīz 20 % vairāk nekā 2006. gadā, un to izlietojuma līmenis bija 86,14 %, kas ir zemāks nekā pārējo iestāžu vidējais rādītājs (93,84 %);

               2.

               norāda, ka EDAU paredzēto pastāvīgo amata vietu skaits pieauga no 24 vietām 2006. gadā uz 29 vietām 2007. gadā (+21 %); šajā sakarā atzinīgi vērtē EDAU plānus ierobežot gan uzdevumu, gan darbinieku skaita ieaugumu, izmantojot kontrolētu izaugsmi, lai nodrošinātu, ka jaunie darbinieki tiek pilnībā integrēti un atbilstoši apmācīti;

               3.

               norāda, ka Revīzijas palāta savā gada pārskatā konstatē, ka revīzija nav devusi pamatu nozīmīgu apsvērumu formulēšanai attiecībā uz EDAU;

               4.

               atgādina, ka administratīvās sadarbības nolīgums, kuru Komisijas, Parlamenta un Padomes ģenerālsekretāri parakstīja kopīgi ar Eiropas datu aizsardzības uzraudzītāju, 2006. gada 7. decembrī tika pagarināts vēl uz trim gadiem, sākot no 2007. gada 16. janvāra;

               5.

               norāda, ka, pamatojoties uz iepriekš minēto sadarbības nolīgumu, ar visiem EDAU komandējumiem saistīto administratīvo darbu veic Komisijas Individuālo tiesību pārvaldes un maksājumu birojs un uz EDAU divām darbinieku kategorijām, proti, diviem locekļiem un pārējiem darbiniekiem, attiecas vienādi iekšēji noteikumi par komandējumos radušos uzturēšanās izmaksu atlīdzināšanu;

               6.

               atgādina, ka 2006. gada 7. novembrī EDAU pieņēma lēmumu izveidot iestādes darbībai un vajadzībām atbilstošu iekšējās kontroles sistēmu; norāda, ka EDAU dienestu veiktais pirmais novērtējums apliecināja iestādes iekšējās kontroles sistēmas funkcionalitāti un efektivitāti;

               7.

               ar gandarījumu norāda, ka 2007. gada septembrī tika saņemts Iekšējās revīzijas dienesta (IAS) pirmais revīzijas ziņojums, kurā bija norādītas atsevišķas jomas, kurās jāveic uzlabojumi; pauž gandarījumus par to, ka EDAU apstiprināja IAS ieteikumu īstenošanu un izvirzīja to par prioritāti 2008. gadā un ka tādēļ 2008. gada pašā sākumā tika izstrādāts rīcības plāns; mudina EDAU pilnībā īstenot šo rīcības plānu;

               8.

               atzinīgi vērtē to, ka EDAU un viņa vietnieks katru gadu publicē rakstisku deklarāciju par savām finansiālajām interesēm, kā paraugu izmantojot veidlapu, ko katru gadu aizpilda Parlamenta deputāti, sniedzot atbilstīgu informāciju par deklarējamu profesionālo darbību un citiem algotiem pienākumiem vai darbībām;

               9.

               atzinīgi vērtē EDAU 2007. gada 12. septembra lēmumu pievienoties Eiropas Parlamenta, Padomes un Komisijas 1999. gada 25. maija Iestāžu nolīgumam par iekšējo izmeklēšanu, ko veic Eiropas Birojs krāpšanas apkarošanai (OLAF) (7), piemērojot Regulā (EK) Nr. 1073/1999 (8) noteikto sistēmu;

               10.

               prasa, lai EDAU nākamajā darbības pārskatā (par 2008. finanšu gadu) iekļauj nodaļu, kurā sīki aprakstīti pasākumi, kas gada laikā veikti saistībā ar iepriekšējiem Parlamenta lēmumiem par budžeta izpildes apstiprināšanu, tostarp sniedzot arī iespējamos ieteikumu nepildīšanas skaidrojumus;

               11.

               norāda – lai gan Finanšu regulā ir izdarīti grozījumi, tajā ietvertie iepirkuma procedūras noteikumi joprojām ir pārāk apgrūtinoši tādām nelielām iestādēm kā EDAU, it īpaši attiecībā uz konkursiem par līgumslēgšanas tiesībām par samērā nelielām summām; aicina Komisiju, kad tā veic sagatavošanās darbu pirms turpmāku Finanšu regulas grozījumu priekšlikumu izstrādes, plaši apspriesties ar EDAU un EDAU sekretariātu, lai nodrošinātu, ka galīgajā projektā to viedoklis ir pilnībā ņemts vērā.

      (1)  OV L 77, 16.3.2007..

      (2)  OV C 287, 10.11.2008., 1. lpp.

      (3)  OV C 286, 10.11.2008., 1. lpp.

      (4)  OV C 287, 10.11.2008., 111. lpp.

      (5)  OV L 248, 16.9.2002., 1. lpp.

      (6)  2005. gadā – EUR 2 800 000.

      (7)  OV L 136, 31.5.1999., 15. lpp.

      (8)  Eiropas Parlamenta un Padomes 1999. gada 25. maija Regula (EK) Nr. 1073/1999 par izmeklēšanu, ko veic Eiropas Birojs krāpšanas apkarošanai (OLAF) (OV L 136, 31.5.1999., 1. lpp.).